नई दिल्ली। सरकार द्वारा पेट्रोल और डीजल के दामों में राहत के बाद भी लगातार तेल का भाव बढ़ता ही जा रहा है। पिछले तीन दिनों से पेट्राेल- डीजल के दामों में बढ़ोतरी जारी है। हफ्ते के पहले दिन सोमवार को एक बार फिर पेट्रोल और डीजल के दामों में बढ़ोतरी दर्ज की गई है। सोमवार को पेट्रोल की कीमत में 21 पैसे और डीजल के दामों में 31 पैसे का इजाफा हुआ है। 21 पैसे की बढ़ोतरी के साथ ही दिल्ली में पेट्रोल की कीमत 82.03 और मुंबई में पेट्रोल 87.50 रुपए प्रति लीटर तक पहुंच गया। डीजल की बात करें तो दिल्ली में डीजल 73.82 और मुंबई में 77.37 रुपए प्रति लीटर तक पहुंचा। हम बता दें कि पिछले सप्ताह गुरुवार को केन्द्र सरकार ने तेल की कीमतों में 2.50 रुपए तक की राहत का ऐलान किया था। एेलान के बाद तेल के दामों में गिरावट दर्ज की गई थी लेकिन एक दिन बाद ही फिर दाम बढ़ गए थे।